Για την άλλη αγία με το ίδιο όνομα, δείτε: Αγία Ευδοκία.  Για την ταινία, δείτε: Ευδοκία (ταινία).  

Κωνσταντινουπολίτικο νόμισμα με εικόνα της Αιλίας Ευδοκίας.
Η **Αιλία Ευδοκία** (401 - 20 Οκτωβρίου 460), ή και **Αγία Ευδοκία**, ήταν σύζυγος του αυτοκράτορα Θεοδόσιου Β´ και μία εξέχουσα ιστορική προσωπικότητα με σημαντική συμβολή στην καθιέρωση του Χριστιανισμού κατά την έναρξη της Βυζαντινής Αυτοκρατορίας. 

Αρχικώς ονομαζόταν **Αθηναΐς**. Καταγόταν από την Αθήνα και ήταν κόρη του Λεοντίου, καθηγητή της ρητορικής στη Φιλοσοφική Σχολή των Αθηνών. Η Αθηναΐς, όπως και ο πατέρας της, ήταν εθνική (ειδωλολάτρις) στο θρήσκευμα και έλαβε αξιόλογη μόρφωση, αφού είχε διδαχθεί τον Όμηρο, τους τραγικούς, τον Λυσία και το Δημοσθένη, νεοπλατωνική φιλοσοφία, αστρονομία και γεωμετρία. 

Μετά τον θάνατο του πατέρα της, φαίνεται ότι αδικήθηκε από τα αδέλφια της στη διανομή της πατρικής περιουσίας και κατέφυγε στην Κωνσταντινούπολη το έτος 420 ή 421 για να διεκδικήσει το δίκαιό της. Φαίνεται ότι για τον λόγο αυτό ζήτησε τη συνδρομή της αυγούστας Πουλχερίας, η οποία επιτρόπευε τότε τον αδελφό της Θεοδόσιο τον Β´ και αναζητούσε την εποχή εκείνη την κατάλληλη σύζυγο για τον μέλλοντα αυτοκράτορα. Η Πουλχερία, εκτιμώντας τα πολλά προσόντα της Αθηναΐδος, την θεώρησε ιδανική σύζυγο για τον αδελφό της. Αργότερα όμως οι δύο γυναίκες, αμφότερες ισχυροί χαρακτήρες, ήλθαν σε αντιπαράθεση.

Αφού η Αθηναΐς κατηχήθηκε και βαπτίσθηκε χριστιανή, μετονομασθείσα εις Ευδοκία, παντρεύτηκε τον Θεοδόσιο το 421 στην Κωνσταντινούπολη. Το 422, όταν γέννησε την πρώτη της θυγατέρα, την Ευδοξία, ονομάστηκε Αυγούστα. Τόσον η θέση της όσον και η μόρφωση και η ευφυΐα της της εξασφάλιζαν τη δυνατότητα για την προώθηση της ελληνικής γλώσσας στην παιδεία, στη διοίκηση και στη δικαιοσύνη. Στην νέα αυτοκράτειρα φαίνεται να οφείλεται η ίδρυση του Πανδιδακτηρίου το 425. Η ανώτερη σχολή της Κωνσταντινούπολης αναδιοργανώθηκε, προωθήθηκαν η ελληνική γλώσσα και ρητορική και μειώθηκαν αντίστοιχα οι ώρες της λατινικής γλώσσας και ρητορικής. Δημιουργήθηκαν συγκεκριμένα δεκαπέντε έδρες για την ελληνική φιλολογία, δεκατρείς για τη λατινική και μία έδρα φιλοσοφίας. Κατά την ίδια περίοδο η Ευδοκία φαίνεται να ασκεί την επιρροή της ώστε, διά διατάγματος πλέον, οι διαθήκες να συντάσσονται στην ελληνική γλώσσα, ενώ ήδη έχουμε τις πρώτες γνωστές δικαστικές αποφάσεις στην ελληνική. Ταυτοχρόνως, η ελληνική χρησιμοποιείται προοδευτικά και σε ορισμένους τομείς της διοικήσεως.

Η Ευδοκία έδειξε ιδιαίτερο ενδιαφέρον και αφοσίωση στην χριστιανική πίστη, μετά δε τον γάμο της κόρης της Ευδοξίας με τον αυτοκράτορα της Δύσης Ουαλεντινιανό Γ´ το έτος 437, μετέβη χάριν προσκυνήσεως στα Ιεροσόλυμα, όπου και παρέμεινε επί δύο χρόνια. Κατά το ταξίδι της στάθμευσε στην Αντιόχεια, όπου και καυχήθηκε για την ελληνικότητά της. Κατόρθωσε δε να πείσει τον αυτοκράτορα να ανεγείρει διάφορα χρήσιμα για την πόλη έργα. 

Η Ευδοκία επανήλθε στην Κωνσταντινούπολη περί το τέλος του 439 και βοήθησε τον έπαρχο Κύρο να προαχθεί σε ύπαρχο. Ο πανίσχυρος όμως ευνούχος Χρυσάφιος κατηύθυνε τον Θεοδόσιο Β´ με πανουργία και δημιουργούσε προβλήματα στις σχέσεις του με την Ευδοκία, η οποία συκοφαντήθηκε ότι διατηρούσε αθέμιτες σχέσεις με τον ανώτατο αξιωματούχο του παλατιού Παυλίνο. Μάλιστα ο Παυλίνος καταδικάσθηκε για τον λόγο αυτό σε θάνατο. 

Η Ευδοκία διεπίστωσε ότι η παραμονή της στην Κωνσταντινούπολη θα συνεπάγετο συνεχείς τριβές με τον αυτοκράτορα αλλά και με την αυγούστα Πουλχερία, αγανακτισμένη δε κατέφυγε και πάλι στους Αγίους Τόπους το 443, όπου και παρέμεινε μέχρι τον θάνατό της το 460. Δεν επέστρεψε δε στην Βασιλεύουσα ούτε μετά τον θάνατο του Θεοδοσίου το 450. Κατά τη διάρκεια της δεκαεπταετούς παραμονής της στους Αγίους Τόπους επεδόθη στην ανέγερση ναών, μονών και κοινωφελών ιδρυμάτων στα Ιεροσόλυμα, ενώ παράλληλα αφιερώθηκε στη μελέτη και τη συγγραφή. Φαίνεται δε ότι κατά το διάστημα αυτό παρασύρθηκε από μονοφυσιτικούς κύκλους, αλλά με τη βοήθεια των μοναχών Συμεών του Στυλίτου και Ευθυμίου του Μεγάλου επέστρεψε στην Ορθοδοξία.

Η Ευδοκία έγραψε αρκετά έργα, τα πλείστα των οποίων απωλέσθησαν. Μεταξύ των σωζόμενων περιλαμβάνονται στίχοι για τη νίκη του Θεοδοσίου Β´ εναντίον των Περσών, παράφραση της Οκτατεύχου και των προφητών Ζαχαρία και Δανιήλ, ευαγγελική ιστορία σε ομηρικούς στίχους και τρία βιβλία περί του μάγου Κυπριανού του Αντιοχέως.

Η Ορθόδοξη Εκκλησία τιμά την Ευδοκία ως αγία και εορτάζει τη μνήμη της στις 13 Αυγούστου, αν και αναφέρεται σε λεπτομερή Συναξάρια και όχι στο συναξάριο των μηναίων

Οικογένεια
----------

Παντρεύτηκε τον Θεοδόσιο Β΄ Αυτοκράτορα του Ανατολικού Ρωμαϊκού Κράτους και είχε τέκνο:

* Λικινία Ευδοξία 422-493, παντρεύτηκε πρώτα τον Ουαλεντινιανό Γ΄ Αυτοκράτορα της Δύσης και μετά τον Πετρόνιο Μάξιμο Αυτοκράτορα της Δύσης.

Παραπομπές
----------

1. ↑  Ορθόδοξος Συναξαριστής
2. ↑  Συναξαριστὴς τῶν δώδεκα μηνῶν τοῦ ἑνιαυτοῦ τοῦ Ἁγίου Νικοδήμου τοῦ Ἁγιορείτου Τόμος Α΄, 1819, σελ 313
3. ↑  Μηνιαία Βενετίας 1889

Βιβλιογραφία
------------

* Καρόλου Ντηλ, Βυζαντινές μορφές, εκδ. Δελφοί, Αθήνα ά.χ.
* Εγκυκλοπαίδεια Πάπυρος – Λαρούς – Μπριτάννικα, τ. 25, εκδ. Πάπυρος, Αθήνα 1996
* Θρησκευτική και Ηθική Εγκυκλοπαιδεία, τ. 5, εκδ. Αθ. Μαρτίνος, Αθήναι 1964

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σύζυγοι Ρωμαίων Αυτοκρατόρων |
| --- |
|  |
| Ιουλιο-Κλαυδιανή δυναστεία**27 π.Χ.–68** | 
* Λιβία
* Λιβία Ορεστίλλα
* Λολλία Παυλίνα
* Μιλωνία Καισωνία
* Βαλερία Μεσσαλίνα
* Ιουλία Αγριππίνα
* Κλαυδία Οκταβία
* Ποππαία Σαβίνα
* Στατιλία Μεσσαλίνα
 |
|  |
| Έτος των Τεσσάρων Αυτοκρατόρων &Δυναστεία των Φλαβίων**68-96** | 
* Γαλερία Φουντάνα
* Δομιτίλλα η Πρεσβύτερη
* Αρρεσίνα Τερτούλλα
* Μαρκία Φουρνίλλα
* Δομιτία Λογγίνα
 |
|  |
| Δυναστεία των Αντωνίνων**96-192** | 
* Πομπηία Πλωτίνα
* Βιβία Σαβίνα
* Φαυστίνα η Πρεσβύτερη
* Φαυστίνα η Νεότερη
* Λουκίλλα
* Βρουτία Κρισπίνα
 |
|  |
| Έτος των Πέντε Αυτοκρατόρων &Δυναστεία των Σεβήρων**192–235** | 
* Φλαβία Τιτιανή
* Μανλία Σκαντίλλα
* Ιουλία Δόμνα
* Φουλβία Πλαυτίλλα
* Νόνια Κέλσα
* Ιουλία Κορνηλία Παύλα
* Ακουιλία Σεβήρα
* Αννία Φαυστίνα
* Σαλλουστία Ορβιάνα
 |
|  |
| Κρίση**235–284** | 
* Καικιλία Παυλίνα
* Τρανκουιλλίνα
* Μαρκία Οτασιλία Σεβήρα
* Ερεννία Ετρουσκίλλα
* Αφινία Γεμίνα Βαιβιανή
* Κορνηλία Σούπερα
* Κορνηλία Σαλονίνα
* Ουλπία Σεβερίνα
* Μάγκνια Ούρβικα
 |
|  |
| Τετραρχία &Δυναστεία του Κωνσταντίνου**284-364** | 
* Πρίσκα
* Ευτροπία
* Φλαβία Μαξιμιανή Θεοδώρα
* Φαύστα
* Γαλερία Βαλερία
* Βαλερία Μαξιμίλλα
* Μινερβίνη
* Φλαβία Ιουλία Κωνσταντία
* Κόρη του Ιούλιου Κωνστάντιου
* Ευσεβία
* Φαυστίνα
* Ελένη
* Χαριτώ
 |
|  |
| Δυναστεία του Βαλεντινιανού**364-379** | 
* Μαρίνα Σεβέρα
* Ιουστίνα
* Αλβία Δομινίκη
* Φλαβία Μαξίμα Κωνσταντία
* Λαέτα
 |
|  |
| Δυναστεία του Θεοδοσίου**379-395** | 
* Αιλία Φλασίλλα
* Γάλλα
 |
|  |
| Δυτική Αυτοκρατορία &Δυναστεία του Θεοδοσίου**395-455** | 
* Μαρία
* Θερμαντία
* Γάλλα Πλακιδία
* Λικινία Ευδοξία
 |
|  |
| Μη-Δυναστική**455-476** | 
* Μαρκία Ευφημία
* Πλακιδία
* Σύζυγος του Ιούλιου Νέπωτα
 |
|  |
| Ανατολική Αυτοκρατορία &Δυναστεία του Θεοδοσίου**395-457** | 
* Ευδοξία
* Αιλία Ευδοκία
* Πουλχερία
 |
|  |
| Δυναστεία του Λέοντος**457-518** | 
* Βερίνα
* Αριάδνη
* Ζηνωνίς
 |
|  |
| Δυναστεία του Ιουστινιανού**518-602** | 
* Ευφημία
* Θεοδώρα
* Σοφία
* Ινώ Αναστασία
* Κωνσταντίνα
 |
|  |
| Μη-Δυναστική**602-610** | 
* Λεοντία
 |
|  |
| Δυναστεία του Ηρακλείου**610-711** | 
* Φαβία Ευδοκία
* Μαρτίνα
* Γρηγορία
* Φαύστα
* Αναστασία
* Ευδοκία
* Θεοδώρα των Χαζάρων
 |
|  |
| Δυναστεία των Ισαύρων/Συριακή**717-802** | 
* Μαρία
* Άννα
* Ειρήνη
* Μαρία
* Ευδοκία
* Ειρήνη η Αθηναία
* Μαρία της Άμνιας
* Θεοδότη
 |
|  |
| Δυναστεία του Νικηφόρου**802-813** | 
* Θεοφανώ
* Προκοπία
 |
|  |
| Μη-Δυναστική**813-820** | 
* Θεοδοσία
 |
|  |
| Δυναστεία του Αμορίου/Φρυγική**820-867** | 
* Θέκλα
* Ευφροσύνη
* Θεοδώρα
* Ευδοκία Δεκαπολίτισσα
 |
|  |
| Δυναστεία των Μακεδόνων**867-1056** | 
* Ευδοκία Ιγγερίνα
* Θεοφανώ Μαρτινιακή
* Ζωή Ζαούτζαινα
* Ευδοκία Βαϊανή
* Ζωή Καρβωνοψίνα
* Ελένη Λεκαπηνή
* Θεοδώρα
* Θεοφανώ
* Θεοδώρα
* Ελένη του Αλυπίου
* Ζωή
 |
|  |
| Δυναστεία των Κομνηνών**1057-1059** | 
* Αικατερίνη της Βουλγαρίας
 |
|  |
| Δυναστεία των Δουκών**1059-1081** | 
* Ευδοκία Μακρεμβολίτισσα
* Ειρήνη Πηγωνίτισσα
* Μαρία Αλανή
 |
|  |
| Δυναστεία των Κομνηνών**1081-1185** | 
* Ειρήνη Δούκαινα
* Ειρήνη της Ουγγαρίας
* Βέρθα του Ζούλτσμπαχ
* Μαρία της Αντιόχειας
* Αγνή της Γαλλίας
 |
|  |
| Δυναστεία των Αγγέλων**1185-1204** | 
* Μαργαρίτα της Ουγγαρίας
* Ευφροσύνη Δούκαινα Καματηρά
* Ευδοκία Αγγελίνα
 |
|  |
| Δυναστεία των Λασκαριδών &των Βατάτζηδων**1204-1261** | 
* Άννα Κομνηνή Αγγελίνα
* Φιλίππα της Αρμενίας
* Μαρία του Κουρτεναί
* Ειρήνη Λασκαρίνα Παλαιολογίνα
* (Κωνσταντία) Άννα των Χοενστάουφεν
* Ελένα Ασανίνα
 |
|  |
| Δυναστεία των Παλαιολόγων &των Καντακουζηνών**1261-1453** | 
* Θεοδώρα Βατάτζαινα
* Άννα της Ουγγαρίας
* Γιολάντα του Μομφερράτου
* Ρίτα της Αρμενίας
* Ειρήνη του Μπράουνσβαϊγκ
* Άννα της Σαβοΐας
* Ειρήνη Ασανίνα
* Ελένη Καντακουζηνή
* Ειρήνη Παλαι-ολογίνα
* Μαρία Κυράτζα
* Ελένη Δραγάση
* Ειρήνη Γατελούζου Παλαιολογίνα
* Άννα της Μόσχας
* Σοφία του Μομφερράτου
* Μαρία της Τραπεζούντας
* Θεοδώρα Τόκκο
* Αικατερίνη Γατελούζου
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 105135748
* **ΕΒΕ**: 44786
* LCCN: n86030065
* ISNI: 0000 0001 0804 3783
* GND: 100941028
* SELIBR: 52266
* SUDOC: 050379380
* BNF: cb135270921 (data)
* BIBSYS: 94006280
* NKC: jo20181006233
* ICCU: PUVV192784
* BNE: XX1183307
* CiNii: DA12286614

 |

 |